# Lifístids

Els lifístids (Liphistiidae) són una família d'aranyes primitives del subordre Mesothelae. Fou descrita per Tamerlan Thorell el 1869.
Són aranyes cavernícoles i es troben al sud-est d'Àsia, a la Xina i al Japó. Tenen encara rastres de metamerització a nivell de l'abdomen i les seves fileres estan situades enmig del seu abdomen.

## Filogènia

Els estudis filogenètics moleculars han demostrat repetidament que la família és monofilètica, almenys pel que fa a les espècies existents. La relació entre els gèneres es mostra en el següent cladograma:
| Liphistiidae Liphistiinae Liphistius Heptathelinae Ryuthela Heptathela Qiongthela Ganthela Sinothela Vinathela Songthela | Sud-est d'Àsia Japó, Okinawa, Illes Ryukyu Xina, nord del Vietnam |
El 1923, Kyukichi Kishida va suggerir dividir la família en dues subfamílies, Liphistiinae i Heptathelinae, corresponents als gèneres Liphistius i Heptathela. S'han afegit més gèneres a la família, però la divisió de subfamília ha estat confirmada per estudis filogenètics posteriors. Liphistius, l'únic gènere de la subfamília Liphistiinae, només es troba al sud-est asiàtic (Laos, Birmània, Tailàndia, Malàisia i Sumatra). Els Heptatelinae es troben més al nord: cinc gèneres al nord del Vietnam i Xina i dos gèneres al Japó i les illes d'alta mar (Okinawa, Illes Ryukyu).

## Sistemàtica

La família compta amb 8 gèneres i 117 espècies. Els 5 gèneres reconeguts amb data a 28 d'octubre de 2006 són:
* Ganthela Xu & Kuntner, 2015 – Xina
* Heptathela Kishida, 1923 – Japan, Okinawa, Illes Ryukyu
* Liphistius Schiødte, 1849 – Laos, Birmània, Tailàndia, Malàisia, Sumatra
* Qiongthela Xu & Kuntner, 2015 – Xina, Vietnam
* Ryuthela Haupt, 1983 – Okinawa, Illes Ryukyu
* Sinothela Haupt, 2003 – Xina
* Songthela Ono, 2000 – Vietnam, Xina
* Vinathela Ono, 2000 – Hong Kong, Xina, Vietnam
Aquesta família és considerada com l'única representant del subordre Mesothelae. La seva taxonomia està en discussió i alguns especialistes tan sols reconeixen 2 gèneres: Liphistius i Heptathela. Pel que fa a aquest últim gènere, hi ha aracnòlegs que li atorguen la categoria de família, la dels heptatèlids (Heptathelidae), però actualment es considera una sinonímia dels lifístids.

## Referències

* 1 2 (anglès) Referència World Spider Catalog : Liphistiidae +base de dades . Accés el 26 de gener de 2019
* ↑ Thorell, T. (1869). On European spiders. Part I. Review of the European genera of spiders, preceded by some observations on zoological nomenclature. Nova Acta Regiae Societatis Scientiarum Upsaliensis (3) 7: 1-108.
* ↑ Ono, H. (1999): "Spiders of the genus Heptathela (Araneae, Liphistiidae) from Vietnam, with notes on their natural history". The Journal of Arachnology 27(1): 37-43. PDF Arxivat 2006-09-28 a Wayback Machine.
* ↑ Kishida, K. «Heptathela, a new genus of liphistiid spiders». Annotationes Zoologicae Japonenses, 10, 1923, pàg. 235–242.
* ↑ «The World Spider Catalog, V14.5 by N. I. Platnick © 2000 — 2014 AMNH».
* ↑ Haupt, J. (1983). Vergleichende Morphologie der Genitalorgane und Phylogenie der liphistiomorphen Webspinnen (Araneae: Mesothelae). I. Revision der bisher bekannten Arten. Zeitschrift für Zoologische Systematik und Evolutionsforschung 21: 275-293.
* ↑ Raven, R. J. (1985a). The spider infraorder Mygalomorphae (Araneae): Cladistics and systematics. Bulletin of the American Museum of Natural History 182: 1-180.

## Vegeu també

* Llista d'espècies de lifístids
* Classificació de les aranyes